./data/phi2331/phi016/phi2331.phi016.perseus-lat2.xml
David Magie
versus in Commodum Antoninum dicti: Commodus Herculeum nomen habere cupit, Antoninorum non putat esse bonum, expers humani iuris et imperii, sperans quin etiam clarius esse deum, quam si sit princeps nominis egregii, non erit iste deus nec tamen ullus homo hi versus a Graeco nescio quo compositi a malo poeta in Latinum translati sunt, quos ego idcirco inserendos putavi, ut scirent omnes Antoninos plurisfuisse quam deos abtrium principum amore, quo sapientia, bonitas, pietas consecrata sit, in Antonino pietas, inVero bonitas, in Marco sapientia, redeo nunc ad epistulam Macrini Opilii:Opibus Macrinus Noniae Celsae coniugi  quid boni adepti sumus, mi uxor, caret aestimatione, et fortassis de imperio me putes dicere; non magnumest istud quod etiam indignis fortuna concessit Antonini pater factus sum; Antonini mater es facta, o nos beatos, o fortunatam domum, praeclaram laudemnunc demum felicis imperii, di faxint et bona Iuno, quam colis, ut et ille Antonini meritum effingat, et ego, qui sum pater Antonini, dignus omnibus videar